Holmestrand–Vittingfossbanen

Holmestrand-Vittingfossbanen (HVB) vart opna 30. september 1902 og nedlagt 1. juni 1938, persontrafikken 27. september 1931. Den gjekk frå Holmestrand i Vestfold til Hvittingfoss i Buskerud. 

Det viktigaste grunnlaget for banen var tresliperiet på Hvittingfoss. Der vart det produsert tremasse av tømmeret som vart fløyta på Numedalslågen ved hjelp av kraftverket i Hvittingfossen.

 Trasé 
Banen vart bygd som to strekningar. Den eine gjekk frå Holmestrand til Hillestad, den andre frå Hof til Hvittingfoss. Frå Hillestad til Hof delte den strekning med Tønsberg-Eidsfossbanen som hadde blitt opna året før.

Framføringa mellom Holmestrand og Hvittingfoss er prega av store høgdeskilnader. Banen vart bygd for ei stigning på 25 promille og ein kurveradius på 100 meter. Dette var ikkje nok, så på veg ut av Holmestrand måtte toget først rygge til ein stad som vart kalla Reversen, og deretter køyre framover. Reversen var ein haldeplass for lossing og lasting av mellom anna mjølkespann til og frå Melkefabrikken. Ned til Hvittingfoss gjekk banen i ei stor sløyfe. I Holmestrand hadde banen ein eigen stasjon i Havnegaten, ved Dr. Graaruds plass. Traséen gjennom Holmestrand tok av frå Vestfoldbanen nord for Holmestrand stasjon, førte vidare langs hamneområdet og langs Havnegaten til Holmestrand privatbanestasjon. Derifrå gjekk den vidare over dagens industriområde, langs Backers gate og Hagemannsveien til Gausen, der det òg var lokstall. Ved Gausen kryssa traséen Vestfoldbanen og enda ved Reversen haldeplass i Vestfoldgaten, der toget måtte skifte retning for å kunne køyre vidare.

Resultatet av denne framføringa var at køyretida mellom stadene var på ca. 90 minutt, over ein distanse på 31 kilometer. Til samanlikning var bilvegen berre 23 kilometer, da framføring med tog må gjerast med mindre stigningar enn med bil.

Sør for Hillestad skole ved Hynnås har 150 m av skjenegangen blitt sett i stand av Museumsforeningen Vestfold Privatbaner. Lokstallen ved Gausen er intakt og blir brukt av ein bilverkstad. I Hvittingfoss er stasjonsbygningen og godshuset bevart. 

Linjekart
 mini|upright=1.5|Holmestrand–Vittingfossbanen på eit kart frå 1910. 

 Referansar 
Denne artikkelen bygger på «Holmestrand–Vittingfossbanen» frå ,  den 13. mai 2013.  


 Bibliografi 




Bakgrunnsstoff
Holmestrand–Vittingfossbanen i openstreetmap.org
Holmestrand–Hvittingfossbanen på Boogiebertil.com
Holmestrand–Hvittingfossbanen på Jernbane.net
Bilde (ca. 1910) av Holmestrand stasjon på Hvittingfossbanen  – (+ andre gamle bilde frå Holmestrand)

Kategori:Nedlagde jarnbanestrekningar i Noreg
Kategori:Jarnbanestrekningar i Buskerud
Kategori:Jarnbanestrekningar i Vestfold
Kategori:Jarnbanestrekningar opna i 1902
Kategori:Jarnbanestrekningar nedlagde i 1938
Kategori:1902 i Noreg
Kategori:1938 i Noreg